พระราชบัญญัติมาตราชั่งตวงวัด พระพุทธศักราช 2466 (ยกเลิก)
ประกาศวันที่ 1923-12-27

content: พระราชบัญญัติ มาตราชั่ง ตวง วัด พระพุทธศักราช ๒๔๖๖ (ยกเลิก)
content: พระบาทสมเด็จพระรามาธิบดีศรีสินทรมหาวชิราวุธพระมงกุฎเกล้าเจ้าอยู่หัว ทรงพระราชดำริว่า พระราชอาณาจักรสยามในเวลานี้ยังไม่มีวิธีชั่งตวงวัดเป็นสมานรูป ซึ่งกำหนดเป็นมาตรา และบัญญัติเป็นกฎหมาย สมควรจะมีวิธีเช่นที่กล่าวนี้ขึ้น อนึ่งวิธีชั่งตวงวัดของประเทศสยามนั้น ควรอนุโลมตามวิธีแห่งนานาประเทศ
content: สุดแต่จะสมกับความประสงค์ภายในพระราชอาณาจักร และวิธีเมตริกนั้นปรากฏว่าได้ใช้กันไพศาลแล้ว จึงมีพระบรมราชโองการดำรัสเหนือเกล้า ฯ สั่งว่า วิธีชั่งตวงวัดของประเทศสยามนั้นให้เป็นวิธีเมตริก กับให้รวมจำนวนหน่วยที่เป็นประเพณีบางอย่างซึ่งได้ดัดแปลงเข้าหาวิธีเมตริกแล้วนั้น
content: เพิ่มขึ้นชั่วกาลที่จำเป็นยังจะต้องใช้เพื่อประสบความประสงค์ของภูมิประเทศ ทรงพระกรุณาโปรดเกล้า ฯ ให้ตราพระราชบัญญัติไว้สืบไปดังนี้
sectionNo: 1
content: ลักษณะ ๑ ข้อความเบื้องต้น
sectionNo: 1
content: มาตรา ๑ ให้เรียกกฎหมายนี้ว่า พระราชบัญญัติมาตราชั่ง ตวง วัด พระพุทธศักราช ๒๔๖๖
sectionNo: 2
content: มาตรา ๒ ในพระราชบัญญัตินี้ “เสนาบดี” หมายความว่า เสนาบดีเจ้ากระทรวง ผู้ซึ่งได้รับมอบหน้าที่โดยกระแสพระบรมราชโองการให้จัดการตามพระราชบัญญัตินี้ “กฎเสนาบดี” หมายความว่า กฎเสนาบดีที่ออกเพื่อจัดการตามพระราชบัญญัตินี้ “เจ้าพนักงาน” หมายความว่า บุคคลผู้ใดผู้หนึ่งซึ่งได้รับอำนาจโดยพิเศษก็ดี
sectionNo: 2
content: หรือโดยหน้าที่ราชการก็ดี ให้กระทำการตามข้อบัญญัติของพระราชบัญญัตินี้ทั้งหมดหรือแต่ส่วนใดส่วนหนึ่ง “วิธี” หมายความว่า วิธีมาตราชั่งตวงวัด ซึ่งเป็นท้องเรื่องของพระราชบัญญัตินี้ “จำนวนหน่วย” หมายความว่า มาตราชั่งตวงวัดที่จำกัดหน่วยแน่ลงไว้และถ้าคูณหารเป็นชั้น ๆ เข้าแล้วจักได้อัตราลำดับต่าง ๆ
sectionNo: 2
content: แห่งมาตราชั่ง ตวง วัด ดังกำหนดไว้ในพระราชบัญญัตินี้ “มาตราชั่ง” หมายความว่า มาตราชั่งใด ๆ ที่กำหนดไว้ในพระราชบัญญัตินี้ “มาตราตวง” หมายความว่า มาตราตวงใด ๆ ที่กำหนดไว้ในพระราชบัญญัตินี้ “มาตราวัด” หมายความว่า มาตราวัดใด ๆ ที่กำหนดไว้ในพระราชบัญญัตินี้ “เครื่องชั่ง” หมายความว่า เครื่องชั่งทั้งปวง
sectionNo: 2
content: และตุ้มน้ำหนักสำหรับชั่งซึ่งการใช้สิ่งเหล่านี้เป็นการชอบด้วยกฎหมายตามพระราชบัญญัตินี้ หรือตามกฎเสนาบดีที่ออกเพื่อจัดการตามพระราชบัญญัติ “เครื่องตวง” หมายความว่า เครื่องสำหรับตวง ซึ่งการใช้เครื่องเหล่านี้เป็นการชอบด้วยกฎหมายตามพระราชบัญญัตินี้ หรือตามกฎเสนาบดีที่ออกเพื่อจัดการตามพระราชบัญญัติ
sectionNo: 2
content: “เครื่องวัด” หมายความว่า เครื่องสำหรับวัดความยาว และโวลูม ซึ่งการใช้เครื่องเหล่านี้เป็นการชอบด้วยกฎหมายตามพระราชบัญญัตินี้ หรือตามกฎเสนาบดีที่ออกเพื่อจัดการตามพระราชบัญญัติ “ผู้ทำ” หมายความว่า ผู้ได้รับอาชญาบัตรโดยถูกต้องให้เป็นผู้ทำ เครื่องชั่ง เครื่องตวง เครื่องวัด “ผู้ซ่อม” หมายความว่า
sectionNo: 2
content: ผู้ได้รับอาชญาบัตรโดยถูกต้องให้เป็นผู้ซ่อม เครื่องชั่ง เครื่องตวง เครื่องวัด “ผู้ขาย” หมายความว่า ผู้ได้รับอาชญาบัตรโดยถูกต้องให้เป็นผู้ขาย เครื่องชั่ง เครื่องตวง เครื่องวัด “ผู้สั่ง” หมายความว่า ผู้ได้รับอาชญาบัตรโดยถูกต้องให้เป็นผู้สั่ง เครื่องชั่ง เครื่องตวง เครื่องวัด เข้ามาในพระราชอาณาจักร
sectionNo: 2
content: “สินค้าหีบห่อ" หมายความว่า สินค้าซึ่งได้บรรจุ หุ้มห่อ หรือผูกมัดไว้ และซื้อขายหรือจำหน่ายหรือเจตนาจะซื้อขายหรือจำหน่ายกันในลักษณะเช่นนั้น “บรรจุ” หมายความรวมถึงแบ่งบรรจุสินค้าหีบห่อ และนำหรือสั่งสินค้าหีบห่อเข้ามาในราชอาณาจักร
sectionNo: 3
content: มาตรา ๓ ให้ใช้พระราชบัญญัตินี้ทั่วพระราชอาณาจักร เมื่อพ้นวันประกาศพระราชบัญญัตินี้ในราชกิจจานุเบกษาไปแล้วสิบสองเดือน เว้นแต่ ตั้งแต่วันให้ใช้พระราชบัญญัตินี้จนถึงวันออกประกาศพระราชกฤษฎีกาดังบัญญัติไว้ในมาตราต่อไปนี้ เป็นการชอบด้วยกฎหมายที่มหาชนจะเลือกใช้วิธีมาตราชั่ง ตวง วัด
sectionNo: 3
content: ที่ตั้งขึ้นตามพระราชบัญญัตินี้ กับใช้จำนวนหน่วยเครื่องชั่ง เครื่องตวง เครื่องวัด สำหรับกันกับวิธีนั้นก็ได้ หรือจะใช้วิธีกับใช้จำนวนหน่วยและเครื่องชั่ง เครื่องตวง เครื่องวัด อย่างอื่นใด ๆ ซึ่งใช้อยู่เป็นประเพณีในพระราชอาณาจักรก็ได้ แต่ว่า ในระหว่างระยะเวลาที่กล่าวมาในตอนบนนั้น
sectionNo: 3
content: บุคคลผู้ใดผู้หนึ่งในกิจการต่อเนื่องกับผู้อื่น หรือในพาณิชยกิจใด ๆ สมัครใช้ส่วนใดส่วนหนึ่งของวิธีที่กำหนดไว้ในพระราชบัญญัตินี้ กับใช้จำนวนหน่วยและเครื่องชั่ง เครื่องตวง เครื่องวัด สำหรับกันกับวิธีนั้น ให้ถือว่าผู้นั้นยอมตนประพฤติตามข้อบัญญัติทั้งปวงแห่งพระราชบัญญัตินี้ ที่ว่าด้วยวิธี
sectionNo: 3
content: จำนวนหน่วยและเครื่องชั่ง เครื่องตวง เครื่องวัดนั้น และว่าผู้นั้นตั้งอยู่ในฐานที่อาจถูกฟ้องเอาโทษได้ในเมื่อไม่ปฏิบัติตามข้อบัญญัติ
sectionNo: 4
content: มาตรา ๔ ภายหลังระยะเวลาไม่น้อยกว่าห้าปีเต็มจะได้ล่วงไปแล้วจากวันให้ใช้พระราชบัญญัตินี้ ดังบัญญัติไว้ในมาตรา ๓ จะได้มีพระราชกฤษฎีกาประกาศในราชกิจจานุเบกษา บังคับให้ใช้พระราชบัญญัตินี้ทั่วพระราชอาณาจักร หรือแต่ภาคใดภาคหนึ่งตามที่จะประกาศเป็นคราว ๆ ตั้งแต่วันประกาศพระราชกฤษฎีกาดังว่านี้เป็นต้นไป
sectionNo: 4
content: การใช้วิธีมาตราชั่ง ตวงวัด หรือเครื่องชั่ง เครื่องตวง เครื่องวัด อย่างใดอย่างหนึ่ง นอกออกไปจากที่ได้กำหนดไว้ในพระราชบัญญัตินี้เป็นการไม่ชอบด้วยกฎหมาย ยกเว้นแต่ที่เสนาบดีจะได้อนุญาตให้ใช้ในทางอาชีพและทางวิทยาศาสตร์โดยจำเพาะ
sectionNo: 4
content: มาตรา ๔ ทวิ ให้รัฐมนตรีมีอำนาจกำหนดให้ (๑) การซื้อหรือขายหรือจำหน่ายอย่างใดซึ่งสินค้าใดในท้องที่ใดต้องกระทำโดยมาตราชั่ง มาตราตวง มาตราวัด หรือนับเป็นหน่วย (๒) การบรรจุสินค้าหีบห่อชนิดใดเพื่อการขายหรือจำหน่ายอย่างใดที่ผู้บรรจุต้องแสดงปริมาณของสินค้าไว้ตามวิธีการที่กำหนด (๓)
sectionNo: 4
content: การบรรจุสินค้าหีบห่อชนิดใดเพื่อการขายหรือจำหน่ายอย่างใดที่ผู้บรรจุต้องบรรจุสินค้าตามปริมาณที่กำหนด การกำหนดตามวรรคหนึ่งให้ประกาศในราชกิจจานุเบกษาและมีผลใช้บังคับนับแต่วันที่รัฐมนตรีกำหนด โดยต้องไม่น้อยกว่าหกสิบวันนับแต่วันประกาศในราชกิจจานุเบกษา
sectionNo: 5
content: มาตรา ๕ บรรดาสินค้าหีบห่อที่นำหรือสั่งเข้ามาในราชอาณาจักรหรือนำหรือส่งออกนอกราชอาณาจักร ที่แสดงปริมาณตามมาตราชั่งตวงวัดของต่างประเทศ ผู้นำหรือสั่งเข้ามาในราชอาณาจักร หรือผู้นำหรือส่งออกนอกราชอาณาจักรต้องแสดงปริมาณตามมาตราชั่งตวงวัดตามพระราชบัญญัตินี้ด้วย ในการแสดงปริมาณนั้น
sectionNo: 5
content: ในกรณีนำหรือสั่งเข้ามาในราชอาณาจักรต้องทำก่อนรับมอบไปจากเจ้าพนักงานศุลกากร เว้นแต่รัฐมนตรีจะอนุญาตให้ทำภายหลังตามเงื่อนไขที่กำหนด ในกรณีนำหรือส่งออกนอกราชอาณาจักรต้องทำก่อนนำออกจากสถานที่บรรจุหีบห่อ การแสดงปริมาณตามวรรคหนึ่ง ให้เป็นไปตามวิธีการและอัตราเปรียบเทียบตามที่กำหนดในกฎกระทรวง
sectionNo: 6
content: มาตรา ๖ ให้เสนาบดีจัดตั้งสำนักงานกลางขึ้นในกรุงเทพ ฯ ไว้เป็นที่สำหรับรักษาแบบมาตราของจำนวนหน่วยแห่งวิธีและแบบประถมของแบบมาตรานั้นกับไว้สำหรับทำการงานทั้งปวงที่เกี่ยวแก่การนี้ แบบที่กล่าวมานั้น จะเอาออกไปจากสำนักงานกลางได้จำเพาะเพื่อสำนักงานมาตราชั่งตวงวัดของนานาประเทศทำการสอบเปรียบ
sectionNo: 6
content: หรือทำใหม่เท่านั้น และต้องมีคำสั่งพิเศษของเสนาบดีจำเพาะการนี้
sectionNo: 7
content: มาตรา ๗ ให้สำนักงานกลางมีอำนาจออกอาชญาบัตรให้แก่ผู้ทำ ผู้สั่ง ผู้ซ่อมและผู้ขาย เครื่องชั่ง เครื่องตวง เครื่องวัด ที่กำหนดอนุญาตให้ใช้ตามวิธีที่ตั้งขึ้นโดยพระราชบัญญัตินี้ ให้สำนักงานนี้มีหน้าที่ในการรักษาทะเบียน การให้คำรับรอง การสำรวจ และการกำกับตรวจตราทั่วไปในเรื่องอาชญาบัตร เรื่องเครื่องชั่ง
sectionNo: 7
content: เครื่องตวง เครื่องวัด สำหรับกันกับวิธีนั้น ให้ถูกต้องตามความประสงค์ของพระราชบัญญัตินี้ หรือตามกฎเสนาบดี
sectionNo: 8
content: มาตรา ๘ ให้เสนาบดีจัดตั้งสำนักงานสาขาขึ้นในตำบลต่าง ๆ จะสำหรับอำเภอใด หรือท้องที่ใด แล้วแต่จะเห็นจำเป็น และให้สำนักงานสาขานี้มีอำนาจและหน้าที่ดังได้ระบุไว้ในมาตราก่อน ตามที่เสนาบดีจะเห็นสมควรเป็นคราว ๆ
sectionNo: 2
content: ลักษณะ ๒ บทวิเคราะห์จำนวนหน่วย
sectionNo: 9
content: มาตรา ๙ มูลจำนวนหน่วยแห่งความยาวนั้น ให้เป็น “เมตร” คือ ระยะยาวระหว่างศูนย์ของเส้นสองเส้นบนแท่งปลาตินุมอิริดิอุม ในเวลาที่ความหนาวร้อนเสมอขีดน้ำแข็งละลาย ซึ่งเก็บไว้ในสำนักงานมาตราชั่งตวงวัดของนานาประเทศ และซึ่งที่ประชุมใหญ่ครั้งแรกแห่งมาตราชั่งตวงวัดได้ประกาศไว้เป็นแบบประถมตัวมาตราของเมตร
sectionNo: 9
content: สำหรับประเทศสยาม “เมตร” นั้น คือขนาดยาวซึ่งสำนักงานมาตราชั่ง ตวง วัด ของนานาประเทศทำขึ้น กำหนดเป็นแบบมาตรา และรับรองว่าถูกต้อง ให้จำนวนหน่วยตามกฎหมายแห่งความยาวเป็นดังต่อไปนี้ ๑วิธีเมตริก นาม อัตรา อักษรย่อ กิโลเมตร = พันเมตร กม. เฮกโตเมตร = ร้อยเมตร ฮม. เดคาเมตร = สิบเมตร ดคม. เมตร = มูลจำนวนหน่วย
sectionNo: 9
content: ม. เดซิเมตร = หนึ่งในสิบของหนึ่งเมตร ดม. เซนติเมตร = หนึ่งในร้อยของหนึ่งเมตร ซม. มิลลิเมตร = หนึ่งในพันของหนึ่งเมตร มม. มิครอน = หนึ่งในพันของหนึ่งมิลลิเมตร มิค. ๒วิธีประเพณี นาม อัตรา อักษรย่อ เส้น ให้เท่ากับ สี่สิบเมตร สน. วา ให้เท่ากับ สองเมตร ว. ศอก ให้เท่ากับ ครึ่งของหนึ่งเมตร ศ. คืบ
sectionNo: 9
content: ให้เท่ากับ หนึ่งในสี่ของหนึ่งเมตร ค.
sectionNo: 10
content: มาตรา ๑๐ มูลจำนวนหน่วยแห่งดลภาค (Surface) นั้นให้เป็นตารางเหลี่ยม มีด้านกว้างยาวด้านละหนึ่งเมตรและเรียกว่า “ตารางเมตร” ให้จำนวนหน่วยตามกฎหมายแห่งดลภาคเป็นดังต่อไปนี้ ๑วิธีเมตริก นาม อัตรา อักษรย่อ ตารางกิโลเมตร = ล้านตารางเมตร กม.๒ ตารางเฮกโตเมตร = หมื่นตารางเมตร ฮม.๒ หรือ เฮกตาร์ ตารางเดคาเมตร =
sectionNo: 10
content: ร้อยตารางเมตร ดคม.๒ หรือ อาร์ ตารางเมตร = มูลจำนวนหน่วย ม.๒ ตารางเดซิเมตร = หนึ่งในร้อยของหนึ่งตารางเมตร ดม.๒ ตารางเซนติเมตร = หนึ่งในหมื่นของหนึ่งตารางเมตร ซม.๒ ตารางมิลลิเมตร = หนึ่งในล้านของหนึ่งตารางเมตร มม.๒ ๒วิธีประเพณี นาม อัตรา อักษรย่อ ไร่ ให้เท่ากับ พันหกร้อยตารางเมตร ร. งาน ให้เท่ากับ
sectionNo: 10
content: สี่ร้อยตารางเมตร ง. ตารางวา ให้เท่ากับ สี่ตารางเมตร ว.๒
sectionNo: 11
content: มาตรา ๑๑ มูลจำนวนหน่วยแห่งโวลูมนั้น ให้เป็นโวลูมที่จุอยู่ในรูปเหลี่ยมลูกบาศก์ ซึ่งมีด้านกว้างยาวและสูงด้านละหนึ่งเมตร และเรียกว่า”ลูกบาศก์เมตร” ให้จำนวนหน่วยตามกฎหมายแห่งโวลูม เป็นดังต่อไปนี้ ๑วิธีเมตริก นาม อัตรา อักษรย่อ ลูกบาศก์กิโลเมตร = พันล้านลูกบาศก์เมตร กม.๓ ลูกบาศก์เฮกโตเมตร =
sectionNo: 11
content: ล้านลูกบาศก์เมตร ฮม.๓ ลูกบาศก์เดคาเมตร = พันลูกบาศก์เมตร ดคม.๓ ลูกบาศก์เมตร = มูลจำนวนหน่วย ม.๓ ลูกบาศก์เดซิเมตร = หนึ่งในพันของหนึ่งลูกบาศก์เมตร ดม.๓ ลูกบาศก์เซนติเมตร = หนึ่งในล้านของหนึ่งลูกบาศก์เมตร ซม.๓ ลูกบาศก์มิลลิเมตร = หนึ่งในพันของหนึ่งลูกบาศก์เซนติเมตร มม.๓
sectionNo: 12
content: มาตรา ๑๒ มูลจำนวนหน่วยแห่งแมส (ที่เรียกกันว่าน้ำหนัก) นั้น ให้เป็น กิโลกรัมคือ แมสของแท่งกลมแห่งปลาตินุมอิริดิอุม ซึ่งเก็บไว้ในสำนักงานมาตราชั่ง ตวง วัด ของนานาประเทศ และซึ่งที่ประชุมใหญ่ครั้งแรกแห่งมาตราชั่งตวงวัดได้ประกาศไว้เป็นแบบประถมตัวมาตราของกิโลกรัม สำหรับประเทศสยาม กิโลกรัม นั้น
sectionNo: 12
content: คือแมสซึ่งสำนักงานมาตราชั่ง ตวง วัด ของนานาประเทศได้ทำขึ้น กำหนดเป็นแบบมาตราและรับรองว่าถูกต้อง ให้จำนวนหน่วยตามกฎหมายแห่งแมสเป็นดังต่อไปนี้ ๑วิธีเมตริก นาม อัตรา อักษรย่อ เมตริกตัน = พันกิโลกรัม ต. เมตริกควินตัล = ร้อยกิโลกรัม คว. กิโลกรัม = มูลจำนวนหน่วย กก. เฮกโตกรัม = ร้อยกรัม ฮก. เดคากรัม =
sectionNo: 12
content: สิบกรัม ดคก. กรัม = หนึ่งในพันของหนึ่งกิโลกรัม ก. เดซิกรัม = หนึ่งในสิบของหนึ่งกรัม ดก. เซนติกรัม = หนึ่งในร้อยของหนึ่งกรัม ซก. มิลลิกรัม = หนึ่งในพันของหนึ่งกรัม มก. มิโครกรัม = หนึ่งในพันของหนึ่งมิลลิกรัม ๒วิธีประเพณี นาม อัตรา อักษรย่อ หาบหลวง ให้เท่ากับ หกสิบกิโลกรัม ห. ชั่งหลวง ให้เท่ากับ
sectionNo: 12
content: หกร้อยกรัม ช. กะรัตหลวง ให้เท่ากับ ยี่สิบเซนติกรัม กต. ให้กะรัตหลวงเป็นเมตริกกะรัต และให้ใช้สำหรับมณีมีค่าเท่านั้น
sectionNo: 13
content: มาตรา ๑๓ มูลจำนวนหน่วยแห่งความจุสำหรับวัตถุเหลวหรือวัตถุแห้งนั้น ให้เป็นลิตร คือขนาดโวลูมของน้ำบริสุทธิ์ (ปราศจากอากาศ) หนักหนึ่งกิโลกรัม ในเวลาที่ความหนาวร้อนเสมอขีด ๔ ดีกรีเซนติกราด และเมื่อมีความกดของอากาศเป็นอย่างธรรมดา ให้จำนวนหน่วยตามกฎหมายแห่งความจุเป็นดังต่อไปนี้ ๑วิธีเมตริก นาม อัตรา
sectionNo: 13
content: อักษรย่อ กิโลลิตร = พันลิตร กล. เฮกโตลิตร = ร้อยลิตร ฮล. เดคาลิตร = สิบลิตร ดคล. ลิตร = มูลจำนวนหน่วย ล. เดซิลิตร = หนึ่งในสิบของหนึ่งลิตร ดล. เซนติลิตร = หนึ่งในร้อยของหนึ่งลิตร ซล. มิลลิลิตร = หนึ่งในพันของหนึ่งลิตร มล. มิโครลิตร = หนึ่งในพันของหนึ่งมิลลิลิตร ๒วิธีประเพณี นาม อัตรา อักษรย่อ
sectionNo: 13
content: เกวียนหลวง ให้เท่ากับ สองพันลิตร กว. บั้นหลวง ให้เท่ากับ พันลิตร บ. สัดหลวง ให้เท่ากับ ยี่สิบลิตร ส. ทนานหลวง ให้เท่ากับ หนึ่งลิตร ท. สำหรับสามัญกิจทั้งปวงอาจถือว่ากิโลลิตรนั้นเทียบเท่ากับลูกบาศก์เมตร ลิตรเท่ากับลูกบาศก์เดซิเมตร และมิลลิลิตรเท่ากับลูกบาศก์เซนติเมตร
sectionNo: 3
content: ลักษณะ ๓ การทำ การสั่ง การขาย เครื่องชั่ง เครื่องตวง เครื่องวัด
sectionNo: 14
content: มาตรา ๑๔ ให้เสนาบดีมีอำนาจตามพระราชบัญญัตินี้ออกกฎเสนาบดีประกาศในราชกิจจานุเบกษา อธิบาย ๑ ชนิดของเครื่องชั่ง เครื่องตวง เครื่องวัด ๒ รายละเอียดและวัตถุที่ทำสิ่งนั้น ๆ ๓ อัตราเผื่อเหลือเผื่อขาดใน เครื่องชั่ง เครื่องตวง เครื่องวัดทุกอย่าง คำอธิบายนี้เสนาบดีจะแก้ไขเพิ่มเติมได้เป็นคราว ๆ
sectionNo: 14
content: ตามที่จะเห็นสมควร และการแก้ไขเพิ่มเติมที่ว่านี้ ให้ออกประกาศตามทำนองที่กำหนดไว้ข้างต้นนั้น
sectionNo: 15
content: มาตรา ๑๕ บุคคลผู้ใดปราถนาจะทำกิจในทางทำ สั่ง ขาย หรือซ่อม เครื่องชั่ง เครื่องตวง เครื่องวัด จะต้องยื่นใบขออาชญาบัตรสำหรับกิจนั้น ๆ ต่อเจ้าพนักงานผู้ได้รับตั้งแต่งให้ออกอาชญาบัตรตามพระราชบัญญัตินี้ อาชญาบัตรนั้นจะอนุญาตให้ใช้ทั่วพระราชอาณาจักร หรือในมณฑลหนึ่งมณฑลใด หรือในจังหวัดหนึ่งจังหวัดใดก็ได้
sectionNo: 15
content: เมื่อเจ้าพนักงานได้รับใบขออาชญาบัตรและได้ตรวจสอบสวนตามที่เห็นว่าจำเป็นแล้ว ให้ออกอาชญาบัตรให้ตามที่ขอมาแล้วให้จดนามและรายการทั้งปวงที่เกี่ยวข้องกับผู้ถืออาชญาบัตรลงในสมุดทะเบียนที่มีไว้สำหรับการนี้ หรือเจ้าพนักงานอาจปฏิเสธไม่ออกอาชญาบัตรให้ก็ได้
sectionNo: 15
content: แต่ว่าต้องแจ้งเหตุผลแห่งการปฏิเสธนี้ให้ผู้ยื่นใบขอนั้นทราบเป็นลายลักษณ์อักษร อาชญาบัตรนั้นโอนกันไม่ได้เป็นอันขาด
sectionNo: 16
content: มาตรา ๑๖ อาชญาบัตรทุกฉบับ ให้ระบุ นามและตำบลที่อยู่ของผู้ถืออาชญาบัตร ท้องที่ที่อนุญาตให้ใช้อาชญาบัตรนั้น ประเภทกิจการที่อาชญาบัตรนั้นอนุญาตให้ทำ (จะเป็นการทำ การสั่ง การขาย หรือการซ่อมก็ตาม) และรายการอื่น ๆ แห่งเครื่องชั่ง เครื่องตวง เครื่องวัด ที่ออกอาชญาบัตรให้
sectionNo: 16
content: ให้ผู้ถืออาชญาบัตรทุกคนปฏิบัติการของตนให้อยู่ในจำเพาะประเภทการและในชนิดเครื่องชั่ง เครื่องตวง เครื่องวัด ตามที่ระบุไว้ในอาชญาบัตรดังกล่าวข้างบนนี้โดยเคร่งครัด จะทำนอกเหนืออำนาจในอาชญาบัตรนั้นไม่ได้เป็นอันขาด
sectionNo: 17
content: มาตรา ๑๗ อาชญาบัตรทั้งปวงนั้น ให้ออกตามแต่เจ้าพนักงานจะเห็นสมควร มีกำหนดอายุไม่เกิน ๕ ปี อาชญาบัตรนั้น เจ้าพนักงานซึ่งเสนาบดีตั้งแต่งขึ้นสำหรับการนี้ อาจสั่งถอนเสียในเวลาใดเวลาหนึ่งก็ได้ ถ้าหากพิสูจน์ได้ว่าผู้ถืออาชญาบัตรได้กระทำการอย่างใดอย่างหนึ่งขัดกับข้อบัญญัติของพระราชบัญญัตินี้ หรือกฎเสนาบดี
sectionNo: 17
content: หรือขัดกับข้อความที่ระบุไว้ในอาชญาบัตรของตน
sectionNo: 4
content: ลักษณะ ๔ การให้คำรับรอง
sectionNo: 18
content: มาตรา ๑๘ การให้คำรับรอง เครื่องชั่ง เครื่องตวง เครื่องวัด นั้นให้ประกอบด้วยการตรวจและการสอบเทียบสิ่งนั้น ๆ กับแบบมาตราที่กำหนดไว้ในพระราชบัญญัตินี้ เมื่อตรวจสอบแล้วเห็นว่าถูกต้องทุกประการตามความประสงค์ของพระราชบัญญัตินี้และกฎเสนาบดีแล้ว ให้ประทับตราเครื่องหมายคำรับรองลงที่สิ่งเหล่านั้นทุกสิ่ง
sectionNo: 18
content: การให้คำรับรองเป็นครั้งแรกสำหรับเครื่องชั่ง เครื่องตวง เครื่องวัด ภายหลังที่สิ่งนั้น ๆ ได้ทำขึ้น หรือสั่งเข้ามาได้ชื่อว่า คำรับรองชั้นแรก การให้คำรับรองเป็นคราว ๆ หรือการให้คำรับรองซ้ำ ซึ่งเจ้าพนักงานผู้รับมอบอำนาจโดยถูกต้องกระทำตามคำสั่งของเสนาบดี หรือกระทำตามคำขอร้องของเจ้าของเครื่องชั่ง
sectionNo: 18
content: เครื่องตวง เครื่องวัด ก็ดี ได้ชื่อว่า คำรับรองชั้นหลัง
sectionNo: 19
content: มาตรา ๑๙ บรรดาเครื่องชั่ง เครื่องตวง เครื่องวัด ทั้งปวง ที่พระราชบัญญัตินี้ หรือกฎเสนาบดีกำหนดให้ใช้ และที่บุคคลผู้ใดใช้หรือมีอยู่ในความปกครองนั้น ต้องมีตราเครื่องหมายคำรับรองของสำนักงานกลาง หรือสำนักงานสาขา ดังบัญญัติไว้ในมาตราก่อน การขาย หรือใช้ หรือปกครอง เครื่องชั่ง เครื่องตวง เครื่องวัด
sectionNo: 19
content: ซึ่งมิได้มีตราเครื่องหมายคำรับรองดังกล่าวมา ท่านว่าเป็นความผิดตามพระราชบัญญัตินี้
sectionNo: 20
content: มาตรา ๒๐ บรรดาเครื่องชั่ง เครื่องตวง เครื่องวัด ที่ผู้ซ่อมได้ซ่อมขึ้นนั้น จะต้องนำส่งสำนักงานกลาง หรือสำนักงานสาขา เพื่อได้คำรับรองชั้นหลังเสียก่อนที่จะคืนไปให้เจ้าของ หรือก่อนที่จะนำออกขาย การจำหน่ายสิ่งซึ่งซ่อมขึ้นเหล่านี้อีก โดยมิได้มีคำรับรองชั้นหลังท่านว่าเป็นความผิดตามพระราชบัญญัตินี้
sectionNo: 21
content: มาตรา ๒๑ ให้ผู้ทำหรือผู้สั่งเครื่องชั่ง เครื่องตวง เครื่องวัด ซึ่งได้รับอาชญาบัตรตามพระราชบัญญัตินี้ ยื่นในขอคำรับรองชั้นแรกสำหรับสิ่งที่ทำขึ้นหรือสั่งเข้ามา ต่อสำนักงานกลางหรือสำนักงานสาขา ภายในกำหนดเวลาที่จะได้กะให้ในกฎเสนาบดี เมื่อเจ้าพนักงานได้รับใบของเช่นว่านี้แล้ว
sectionNo: 21
content: ให้วินิจฉัยตามที่จะเห็นสมควรว่า สิ่งเหล่านั้นจะควรให้นำมารับคำรับรองที่สำนักงาน หรือเจ้าพนักงานจะควรไปตรวจสอบที่สถานที่ของผู้ถืออาชญาบัตร
sectionNo: 22
content: มาตรา ๒๒ ให้ผู้ทำ หรือผู้สั่ง หรือผู้ซ่อม เครื่องชั่ง เครื่องตวง เครื่องวัด ทุกคนมีเครื่องหมายส่วนตัว และให้ประทับเครื่องหมายนั้นไว้ที่สิ่งทุกสิ่งก่อนส่งสิ่งนั้นมาเพื่อการให้คำรับรอง เครื่องหมายส่วนตัวทั้งปวงนี้ ให้จดทะเบียนไว้ที่สำนักงานกลาง หรือสำนักงานสาขา
sectionNo: 22
content: ห้ามเป็นอันขาดไม่ให้เจ้าพนักงานประทับเครื่องหมายคำรับรองลงที่เครื่องชั่ง เครื่องตวง เครื่องวัดใด ๆ ซึ่งไม่มีเครื่องหมายส่วนตัวดังว่ามาหรือมีเครื่องหมายส่วนตัวแต่ผิดไปจากที่จดทะเบียนไว้ยังสำนักงานกลาง หรือสำนักงานสาขา
sectionNo: 23
content: มาตรา ๒๓ บุคคลผู้ใดผู้หนึ่ง นอกจากผู้ถืออาชญาบัตร มีเครื่องชั่ง เครื่องตวง เครื่องวัดใด ๆ อยู่ในความปกครอง ซึ่งยังมิได้ทำการให้คำรับรอง หรือซึ่งบุคคลผู้นั้นมีเหตุผลที่สมควรเชื่อได้ว่าสิ่งนั้น ๆ ไม่ถูกต้องตามความประสงค์ทุกประการของพระราชบัญญัตินี้ ต้องยื่นใบขอคำรับรองสำหรับ เครื่องชั่ง เครื่องตวง
sectionNo: 23
content: เครื่องวัดนั้น ๆ การยื่นใบขอคำรับรองตามที่ว่าไว้ในตอนบนนั้น โดยสมัครเองให้ถือว่าเป็นการยกเว้นใบขอให้พ้นจากถูกฟ้องเอาโทษฐานมีสิ่งนั้น ๆ ไว้ในความปกครองอันไม่ชอบด้วยพระราชบัญญัตินี้
sectionNo: 24
content: มาตรา ๒๔ เมื่อความปรากฏขึ้นว่า เครื่องชั่ง เครื่องตวง เครื่องวัดใด ๆ ที่ได้นำส่งไว้เพื่อการให้คำรับรองนั้น ไม่ถูกต้องตามข้อบัญญัติของพระราชบัญญัตินี้แม้เจ้าพนักงานผู้รับไว้ดำริเห็นว่าสิ่งนั้น ๆ พอจะแก้ไขอย่างใดให้ถูกต้องได้ ให้คืนสิ่งนั้น ๆ แก่ผู้ยื่นใบขอ เพื่อการแก้ไขดังว่านั้น
sectionNo: 24
content: และเพื่อการให้คำรับรองใหม่ แต่ถ้าเจ้าพนักงานเห็นว่าสิ่งใดที่นำส่งไว้นั้นไม่ถูกต้องตามข้อบัญญัติของพระราชบัญญัตินี้ และจะแก้ไขด้วยประการใด ๆ ที่สมควร ก็ทำให้กลับถูกต้องไม่ได้แล้ว เจ้าพนักงานอาจสั่งให้ทำลายสิ่งนั้น ๆ เสียเพียงที่จะกันมิให้ใช้เป็นเครื่องชั่ง เครื่องตวง
sectionNo: 24
content: เครื่องวัดตามพระราชบัญญัตินี้ได้เลยก็ได้ หรือถ้าเห็นสมควรจะสั่งให้ริบและทำลายสิ่งนั้น ๆ จนสิ้นเชิงทีเดียวก็ได้
sectionNo: 25
content: มาตรา ๒๕ เสนาบดีอาจกำหนดสถานที่และเวลา ตามที่จะเห็นสมควร ให้พ่อค้าทั้งปวงผู้ใช้เครื่องชั่ง เครื่องตวง เครื่องวัด นำสิ่งนั้น ๆ มาเพื่อการสำรวจและเพื่อการให้คำรับรอง ถ้าสิ่งนั้นไม่ได้ตรึงติดกับสถานที่ของพ่อค้านั้น และไม่ใหญ่โตเหลือเกิน หรือยากแก่การยกเคลื่อนที่
sectionNo: 25
content: ท่านให้ปฏิบัติการต่อบรรดาสิ่งที่นำมานั้นตามทำนองที่กำหนดไว้ในพระราชบัญญัตินี้ ให้พ่อค้าทั้งปวงผู้ใช้เครื่องชั่ง เครื่องตวง เครื่องวัด ที่ตรึงติดกับที่หรือที่ใหญ่โตไม่สามารถ หรือยากที่จะยกเคลื่อนที่นั้น แจ้งให้สำนักงานกลางหรือสำนักงานสาขาทราบการปกครองของตนในสิ่งนั้น ๆ
sectionNo: 25
content: เพื่อจะได้กระทำการสำรวจสิ่งนั้นไปโดยประการที่จะลำบากเป็นอย่างน้อยที่สุดแก่พ่อค้า การให้นำสิ่งต่าง ๆ มาตามความในตอนหนึ่งแห่งมาตรานี้ ให้ลงประกาศในราชกิจจานุเบกษา และให้ปิดประกาศเหล่านี้ไว้ในสาธารณสถาน ไม่น้อยกว่าสิบสี่วัน ก่อนวันกำหนดให้นำมานั้น
sectionNo: 26
content: มาตรา ๒๖ เพื่อกำกับตรวจตราให้เป็นไปตามพระราชบัญญัตินี้ให้เจ้าพนักงานผู้ทำการในหน้าที่นายตรวจมาตราชั่งตวงวัดมีเครื่องแบบมาตราตามที่จำเป็นออกสำรวจ และในเวลาสมควรระหว่างเวลาทำการงาน เจ้าพนักงานอาจเข้าไปในร้านหรือโรงงาน หรือสถานที่ใด ๆ ซึ่งน่าจะเป็นที่เก็บเครื่องชั่ง เครื่องตวง เครื่องวัด
sectionNo: 26
content: หรือสินค้าที่รัฐมนตรีกำหนดตามมาตรา ๔ ทวิ (๒) หรือ (๓) หรือสินค้าตามมาตรา ๕ ไว้สำหรับขายหรือจำหน่าย หรือเครื่องชั่ง เครื่องตวง หรือเครื่องวัดสำหรับใช้ในทางการค้าขาย หรือในทางใด ๆ เพื่อสำรวจสิ่งนั้น ๆ ได้ เจ้าของหรือผู้ครอบครองเครื่องชั่ง เครื่องตวง เครื่องวัด
sectionNo: 26
content: หรือสินค้าดังกล่าวมีหน้าที่ต้องแสดงบรรดาสิ่งเหล่านี้ในความรักษาของตนออกเพื่อการสำรวจ เมื่อเจ้าพนักงานผู้ได้รับอำนาจโดยถูกต้องขอให้แสดงออก อนึ่ง ถ้าเจ้าพนักงานได้รับหลักฐานอันพอเห็นได้ชั้นแรกว่ามีการกระทำความผิดทางอาญาขึ้นในเรื่องเครื่องชั่ง เครื่องตวง เครื่องวัด หรือสินค้าดังกล่าว
sectionNo: 26
content: จะเป็นความผิดตามพระราชบัญญัตินี้ก็ดี หรือตามมาตรา ๒๗๐ หรือ ๒๗๑ แห่งประมวลกฎหมายอาญาก็ดี ให้เจ้าพนักงานมีอำนาจที่จะค้นสถานที่ที่ความผิดนั้นกำลังเกิดขึ้นหรือได้เกิดขึ้นแล้ว และให้มีอำนาจยึดหรืออายัดเครื่องชั่ง เครื่องตวง เครื่องวัด หรือสินค้าดังกล่าวมาที่พบในสถานที่นั้นเสียได้
sectionNo: 26
content: การสำรวจและค้นตามความในวรรคหนึ่งและวรรคสาม ห้ามมิให้กระทำในเคหสถานของบุคคลซึ่งมิใช่เป็นผู้ถืออาชญาบัตรตามพระราชบัญญัตินี้หรือมิใช่เป็นพ่อค้าหรือเป็นผู้ซื้อขาย เว้นแต่การสำรวจและการค้นนั้นจะกระทำตามหมายพิเศษที่รัฐมนตรีหรือเจ้าพนักงานซึ่งได้แต่งตั้งไว้เป็นพิเศษในการนี้ได้ออกให้
sectionNo: 26
content: หมายพิเศษนี้ให้ออกเฉพาะเมื่อได้รับหลักฐานอันพอเห็นได้ในชั้นแรกว่ามีการกระทำผิดทางอาญาขึ้นตามพระราชบัญญัตินี้ หรือตามมาตรา ๒๗๐ หรือ ๒๗๑ แห่งประมวลกฎหมายอาญาเท่านั้น เจ้าพนักงานผู้ทำหน้าที่นายตรวจมาตราชั่งตวงวัดนั้น จะได้รับประกาศนียบัตรตั้งระบุอำนาจตามพระราชบัญญัตินี้
sectionNo: 26
content: ประกาศนียบัตรนี้ให้นำออกแสดงเมื่อจะเข้าหรือจะค้นสถานที่ใด ๆ ตามข้อบัญญัติแห่งมาตรานี้
sectionNo: 27
content: มาตรา ๒๗ นายตรวจซึ่งได้ตั้งแต่งขึ้นโดยถูกต้องตามพระราชบัญญัตินี้มีอำนาจที่จะยึดเครื่องชั่ง เครื่องตวง เครื่องวัดใด ๆ ที่เห็นว่าไม่ถูกต้องตามความประสงค์ของพระราชบัญญัตินี้ และให้นำสิ่งนั้นส่งไว้ยังสำนักงานกลาง หรือสำนักงานสาขา
sectionNo: 27 ทวิ
content: มาตรา ๒๗ ทวิ บรรดาสินค้าที่ยึดหรืออายัดไว้ตามมาตรา ๒๖ เจ้าพนักงานจะสั่งให้เจ้าของหรือผู้ครอบครองดำเนินการเพื่อจัดทำให้ถูกต้องตามประกาศของรัฐมนตรี ตามมาตรา ๔ ทวิ (๒) หรือ (๓) หรือมาตรา ๕ หรือจะสั่งให้ทำลายหีบห่อของสินค้านั้นแล้วคืนสินค้าให้แก่เจ้าของหรือผู้ครอบครองก็ได้
sectionNo: 27 ทวิ
content: ในกรณีที่เจ้าของหรือผู้ครอบครองไม่ปฏิบัติตามคำสั่งของเจ้าพนักงานตามวรรคหนึ่ง ให้เจ้าพนักงานมีอำนาจทำลายหีบห่อของสินค้านั้นแล้วคืนสินค้าให้แก่เจ้าของหรือผู้ครอบครองโดยเจ้าของหรือผู้ครอบครองเป็นผู้เสียค่าใช้จ่าย
sectionNo: 5
content: ลักษณะ ๕ การฟ้องร้องและบทลงโทษ
sectionNo: 28
content: มาตรา ๒๘ ภายหลังประกาศพระราชกฤษฎีกาบังคับให้ใช้พระราชบัญญัตินี้ ดังระบุไว้ในมาตรา ๔ บุคคลผู้ใดไม่ปฏิบัติตามข้อบัญญัติของพระราชบัญญัตินี้ หรือตามกฎเสนาบดีในเรื่องเครื่องชั่ง เครื่องตวง เครื่องวัดอย่างหนึ่งอย่างใด ท่านว่ากระทำผิดทางอาญา และต้องระวางโทษตามที่บัญญัติไว้ใน ๗ มาตราต่อไปนี้
sectionNo: 28
content: อนึ่งภายหลังประกาศให้ใช้พระราชบัญญัตินี้ดังระบุไว้ในมาตรา ๓ และถึงแม้ว่ายังไม่มีพระราชกฤษฎีกาบังคับให้ใช้พระราชบัญญัติก็ตาม บุคคลผู้ใด ในกิจการต่อเนื่องกับผู้อื่น หรือในพาณิชยกิจใด ๆ สมัครใช้เครื่องชั่ง เครื่องตวง เครื่องวัด ของวิธีที่ตั้งขึ้นโดยพระราชบัญญัตินี้
sectionNo: 28
content: แต่มิได้ประพฤติให้ถูกต้องตามข้อบัญญัติทั้งปวง ท่านว่ากระทำผิดทางอาญา และต้องระวางโทษตามที่บัญญัติไว้ใน ๗ มาตราต่อไปนี้
sectionNo: 29
content: มาตรา ๒๙ ผู้ใดผู้หนึ่ง ทำ สั่ง ขาย หรือซ่อมเครื่องชั่ง เครื่องตวง เครื่องวัด ตามวิธีที่ตั้งขึ้นตามพระราชบัญญัตินี้ โดยมิได้รับอาชญาบัตรให้ตนกระทำการนั้นๆ ก่อนตามข้อบัญญัติแห่งพระราชบัญญัตินี้ก็ดี หรือในการยื่นใบขออาชญาบัตร แจ้งข้อความใด ๆ ที่รู้อยู่ว่าเป็นเท็จก็ดี ท่านว่ามีความผิด
sectionNo: 29
content: ต้องระวางโทษจำคุกไม่เกินหนึ่งปี หรือปรับไม่เกินพันบาท หรือจำคุกและปรับทั้งสองสถาน
sectionNo: 30
content: มาตรา ๓๐ ผู้ใดผู้หนึ่ง ผู้ได้รับอาชญาบัตร เป็นผู้ขายเครื่องชั่ง เครื่องตวง เครื่องวัด ขายเครื่องชั่ง เครื่องตวง เครื่องวัดใด ๆ ที่ไม่มีเครื่องหมายคำรับรองก็ดี ที่ซ่อมขึ้นแล้ว แต่ไม่มีเครื่องหมายคำรับรองซ้ำก็ดี ที่ไม่ถูกต้องตามความประสงค์ทุกประการ ของพระราชบัญญัตินี้ก็ดี หรือเก็บสิ่งนั้น
sectionNo: 30
content: ๆไว้เพื่อขายก็ดี ท่านว่ามีความผิด ต้องระวางโทษจำคุกไม่เกินสองปี หรือปรับไม่เกินพันบาท หรือจำคุกและปรับทั้งสองสถาน
sectionNo: 31
content: มาตรา ๓๑ ผู้ใดผู้หนึ่ง ในกิจการต่อเนื่องกับผู้อื่นหรือในพาณิชยกิจใด ๆ กระทำการชั่ง ตวง วัด โดยใช้เครื่องชั่ง เครื่องตวง เครื่องวัด หรือสิ่งหนึ่งสิ่งใด ซึ่งไม่ถูกต้องตามความประสงค์ทุกประการของพระราชบัญญัตินี้ก็ดี หรือผู้ใด ผู้หนึ่งมีเครื่องชั่ง เครื่องตวง เครื่องวัด
sectionNo: 31
content: ดังที่กล่าวมานั้นไว้ในความปกครองของตน เพื่อใช้ในกิจการต่อเนื่องกับผู้อื่น หรือในพาณิชยกิจใด ๆ ก็ดี ท่านว่ามีความผิด ต้องระวางโทษจำคุกไม่เกินสองปี หรือปรับไม่เกินพันบาท หรือจำคุกและปรับทั้งสองสถาน
sectionNo: 32
content: มาตรา ๓๒ ผู้ใดปลอมแปลงเครื่องหมายใด ๆ ของสำนักงานกลางหรือสำนักงานสาขา หรือแก้ไขเครื่องหมายนั้นโดยเจตนา หรือลบถอนเครื่องหมายนั้น จากเครื่องชั่ง เครื่องตวง เครื่องวัดอันหนึ่งไปใช้กับอีกอันหนึ่ง หรือโดยเจตนาเพิ่ม หรือลดเครื่องชั่ง เครื่องตวง เครื่องวัดใด ๆ
sectionNo: 32
content: ที่ได้ทำการให้คำรับรองและมีเครื่องหมายของสำนักงานกลางหรือสำนักงานสาขาแล้ว ต้องระวางโทษจำคุกไม่เกินสิบห้าปีและปรับไม่เกินสามหมื่นบาท ผู้ใด ใช้ ขาย จำหน่าย หรือขายทอดตลาด เครื่องชั่ง เครื่องตวง เครื่องวัดใด ๆ โดยรู้อยู่ว่าสิ่งนั้น ๆ มีตราเครื่องหมายปลอมแปลง หรือถูกแก้เปลี่ยนตามวรรคหนึ่ง
sectionNo: 32
content: ต้องระวางโทษดังที่บัญญัติไว้ในวรรคหนึ่ง
sectionNo: 33
content: มาตรา ๓๓ ในคดีทั้งปวงที่ตัวแทนหรือลูกจ้างกระทำความผิด ที่ระบุไว้ในมาตรา ๒๙ ๓๐, ๓๑ และ ๓๒ ท่านให้ถือว่านายจ้างเป็นตัวการในคดีความผิดนั้น แต่ว่าความผิดเช่นว่านี้ต้องได้เกิดขึ้นเพราะเหตุตัวแทน หรือลูกจ้างได้กระทำแทนหรือกระทำเพื่อประโยชน์ของนายจ้าง คำว่า ตัวแทน หรือลูกจ้าง ที่ใช้ในมาตรานี้
sectionNo: 33
content: ท่านให้หมายความว่าบุคคลใด ๆ ซึ่งกระทำการช่วยเหลือในการงานของนายจ้าง รวมทั้งบุคคลใด ๆ ในครอบครัวของนายจ้าง จะเป็นว่าบุคคลนั้น ๆ จะได้รับสินจ้างรางวัลหรือไม่ก็ตาม
sectionNo: 34
content: มาตรา ๓๔ ผู้ใดผู้หนึ่งได้รับอาชญาบัตรเป็นผู้ทำ หรือผู้สั่ง หรือผู้ซ่อม เครื่องชั่ง เครื่องตวง เครื่องวัด ไม่นำสิ่งเหล่านี้ส่งเพื่อการให้คำรับรอง หรือเพื่อการให้คำรับรองซ้ำก็ดี ไม่ยื่นใบขอรับคำรับรองตามที่กำหนดไว้ในมาตรา ๒๐ และ ๒๑ ของพระราชบัญญัตินี้ก็ดี ท่านว่ามีความผิด
sectionNo: 34
content: ต้องระวางโทษจำคุกไม่เกินหนึ่งเดือน หรือปรับไม่เกินร้อยบาท หรือจำคุกและปรับทั้งสองสถาน
sectionNo: 35
content: มาตรา ๓๕ พ่อค้าผู้ใดมีเครื่องชั่ง เครื่องตวง เครื่องวัดใด ๆอยู่ในความครอบครองของตน ไม่นำสิ่งนั้นส่งเพื่อสำรวจและเพื่อการให้คำรับรองตามมาตรา ๒๕ ต้องระวางโทษจำคุกไม่เกินหนึ่งปี หรือปรับไม่เกินสองพันบาท หรือทั้งจำทั้งปรับ
sectionNo: 35 ทวิ
content: มาตรา ๓๕ ทวิ ผู้ใดซื้อหรือขายหรือจำหน่ายสินค้าโดยไม่ปฏิบัติตามประกาศของรัฐมนตรีตามมาตรา ๔ ทวิ (๑) ต้องระวางโทษปรับไม่เกินห้าพันบาท
sectionNo: 35 ตรี
content: มาตรา ๓๕ ตรี ผู้ใดไม่ปฏิบัติตามประกาศของรัฐมนตรี ตามมาตรา ๔ ทวิ (๒) หรือ (๓) ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ
sectionNo: 35 จัตวา
content: มาตรา ๓๕ จัตวา ผู้ใดขายหรือจำหน่าย หรือมีไว้เพื่อขายหรือจำหน่ายซึ่งสินค้าหีบห่อโดยรู้อยู่ว่าเป็นสินค้าที่ไม่เป็นไปตามประกาศของรัฐมนตรี ตามมาตรา ๔ ทวิ (๒) หรือ (๓) ต้องระวางโทษปรับไม่เกินห้าพันบาท
sectionNo: 36
content: มาตรา ๓๖ ภายหลังประกาศพระราชกฤษฎีกาบังคับให้ใช้พระราชบัญญัตินี้ ดังระบุไว้ในมาตรา ๔ แล้ว ผู้ใดผู้หนึ่ง ในกิจการต่อเนื่องกับผู้อื่น หรือในพาณิชยกิจใด ๆ กระทำผิดพระราชบัญญัตินี้ โดยใช้มาตราชั่งตวงวัดอย่างใด ๆ นอกออกไปจากอย่างในวิธีที่ตั้งขึ้นโดยพระราชบัญญัตินี้ ท่านว่าต้องระวางโทษปรับไม่เกินห้าสิบบาท
sectionNo: 36
content: ภายหลังประกาศพระราชกฤษฎีกาที่กล่าวมานั้น ผู้ใดผู้หนึ่งในกิจการต่อเนื่องกับผู้อื่น หรือในพาณิชยกิจใด ๆ กระทำผิดพระราชบัญญัตินี้โดยซื้อขายหรือทำอย่างใดแก่สินค้าที่ส่งเข้ามาในพระราชอาณาจักร หรือสินค้าที่ส่งออกไปนอกพระราชอาณาจักร อันปริมาณแห่งสินค้านั้น ได้แสดงไว้ตามมาตรา ชั่ง ตวง
sectionNo: 36
content: วัดของต่างประเทศตามมาตรา ๕ โดยมิได้แสดงปริมาณนั้นเพิ่มขึ้นตามตารางเทียบที่เสนาบดีประกาศให้ใช้ ท่านว่าต้องระวางโทษปรับไม่เกินห้าสิบบาท ภายหลังประกาศพระราชกฤษฎีกาที่กล่าวมานั้น ผู้ใดผู้หนึ่งกระทำผิดพระราชบัญญัตินี้โดย ทำ สั่ง ขาย ซ่อม หรือในกิจการต่อเนื่องกับผู้อื่นหรือในพาณิชยกิจใด ๆ ใช้เครื่องชั่ง
sectionNo: 36
content: เครื่องตวง เครื่องวัด อย่างใด นอกออกไปจากอย่างในวิธีที่ตั้งขึ้นโดยพระราชบัญญัตินี้ ท่านว่าต้องระวางโทษจำคุกไม่เกินสิบวัน หรือปรับไม่เกินห้าสิบบาท หรือจำคุกและปรับทั้งสองสถาน
sectionNo: 37
content: มาตรา ๓๗ ผู้ใดผู้หนึ่ง ถูกพิพากษาให้ลงโทษเพราะได้กระทำความผิดตามที่ได้ระบุไว้ในลักษณะนี้แล้ว กระทำความผิดที่ได้ระบุไว้ในลักษณะนี้ขึ้นอีก ก่อนเวลาสามปีนับแต่วันพ้นโทษครั้งก่อนได้ล่วงพ้นไปแล้ว ต้องระวางโทษที่กำหนดไว้สำหรับความผิดที่ทำครั้งหลังนั้นทั้งเพิ่มโทษขึ้นอีกกึ่งหนึ่งด้วย
sectionNo: 38
content: มาตรา ๓๘ เมื่อได้มี หรือเชื่อว่าได้มี การกระทำผิดตามพระราชบัญญัตินี้เกิดขึ้นเนื่องด้วยเครื่องชั่ง เครื่องตวง เครื่องวัดใด ๆ แล้ว ท่านว่าจะยึดสิ่งนั้น ๆ เสียก็ได้
sectionNo: 39
content: มาตรา ๓๙ การฟ้องเอาโทษตามพระราชบัญญัตินี้ ท่านว่าทำได้แต่เฉพาะเจ้าพนักงานของกรมอัยการ หรือเจ้าพนักงานซึ่งเสนาบดีตั้งแต่งขึ้นเพื่อกระทำการตามข้อบัญญัติของพระราชบัญญัตินี้เท่านั้น
sectionNo: 6
content: ลักษณะ ๖ บทเบ็ดเสร็จ
sectionNo: 40
content: มาตรา ๔๐ ให้เสนาบดีมีอำนาจที่จะตั้งแต่งเจ้าพนักงานในกระทรวงใด ๆ ให้กระทำการตามข้อบัญญัติของพระราชบัญญัตินี้ เมื่อเป็นการจำเป็น
sectionNo: 41
content: มาตรา ๔๑ ให้เสนาบดีมีอำนาจที่จะออกกฎเสนาบดี กำหนด ก. การจัดวางระเบียบงานและธุรการ ของสำนักงานกลางและสำนักงานสาขา ข. แบบอาชญาบัตรที่จะออกตามพระราชบัญญัตินี้ ระเบียบการ เวลาและสถานที่ในการขออาชญาบัตร และการออกอาชญาบัตร ค่าฤชาธรรมเนียมที่จะต้องเสียในการออกอาชญาบัตร ค. การจดทะเบียนผู้ถืออาชญาบัตร
sectionNo: 41
content: เครื่องหมายส่วนตัวของผู้นั้น สินค้าเครื่องชั่ง เครื่องตวง เครื่องวัดที่ผู้นั้นมีอยู่และรายการละเอียดอื่น ๆ ในการงานของผู้นั้นตามที่จำเป็น ค่าฤชาธรรมเนียมในการลงทะเบียน ฆ. การจัดวางระเบียบงานและธุรการของการให้คำรับรองสถานที่ เวลา และระเบียบการในการขอคำรับรอง เครื่องหมายคำรับรองของรัฐบาลที่จะใช้
sectionNo: 41
content: และระเบียบการใช้เครื่องหมายนั้น ค่าฤชาธรรมเนียมในการให้คำรับรอง ง. ระเบียบการที่จะปฏิบัติให้เป็นไปตามความประสงค์ของพระราชบัญญัตินี้ บรรดากฎเสนาบดีที่ออกให้ใช้และให้ดำเนินการตามพระราชบัญญัตินี้ต้องประกาศในราชกิจจานุเบกษา และให้ใช้กฎนั้นตั้งแต่วันที่ประกาศเป็นต้นไป
sectionNo: 42
content: มาตรา ๔๒ ให้เสนาบดีกระทรวงพาณิชย์เป็นเจ้าหน้าที่จัดการทั้งปวงตามพระราชบัญญัตินี้
content: ประกาศมา ณ วันที่ ๑๗ ธันวาคม พระพุทธศักราช ๒๔๖๖ เป็นปีที่ ๑๔ ในรัชกาลปัจจุบันนี้
sectionNo: ฉบับที่ 2
content: พระราชบัญญัติมาตราชั่งตวงวัดแก้ไขเพิ่มเติม พุทธศักราช ๒๔๗๖
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ตั้งแต่วันใช้พระราชบัญญัตินี้สืบไป ให้ยกเลิกคำบัญญัติศัพท์และอักษรเกี่ยวกับจำนวนหน่วยตามกฎหมายแห่งดลภาคและโวลูมในบรรดากฎหมาย กฎ และข้อบังคับอื่น ๆ ซึ่งขัดแย้งกับบทแห่งพระราชบัญญัตินี้
sectionNo: ฉบับที่ 3
content: พระราชบัญญัติมาตราชั่งตวงวัด พ.ศ. ๒๔๖๖ แก้ไขเพิ่มเติม พุทธศักราช ๒๔๗๗
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ผู้ใดกระทำความผิดอย่างหนึ่งอย่างใดตามที่บัญญัติไว้ในมาตรา ๒๙,๓๐, ๓๑, ๓๒, ๓๓, ๓๔, ๓๕ และ ๓๖ แห่งพระราชบัญญัติมาตรา ชั่ง ตวง วัด พ.ศ. ๒๔๖๖ และได้ถูกศาลพิพากษาให้ลงโทษ ท่านว่าผู้กระทำผิดนั้น ๆ จะต้องชำระเงินค่าสินบนให้แก่ผู้จับ นำจับ หรือนำความมาแจ้งต่อเจ้าพนักงานในอัตราไม่เกินร้อยละ ๒๐
sectionNo: 3
content: แห่งเงินค่าปรับ แล้วแต่ศาลจะเห็นสมควร
sectionName: ประกาศของคณะปฏิวัติ ฉบับที่ 171
content: ประกาศของคณะปฏิวัติ ฉบับที่ ๑๗๑ ลงวันที่ ๓๐ มิถุนายน พ.ศ. ๒๕๑๕
sectionNo: 7
content: ข้อ ๗ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: ฉบับที่ 4
content: พระราชบัญญัติมาตราชั่ง ตวง วัด (ฉบับที่ ๔) พ.ศ. ๒๕๒๖
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากในปัจจุบันบรรดาพ่อค้าส่วนใหญ่มักจะแสวงหาผลประโยชน์โดยมิชอบด้วยกฎหมาย ด้วยการเอารัดเอาเปรียบผู้ซื้อและผู้ขาย โดยการแก้ไขเครื่องชั่ง เครื่องตวง หรือเครื่องวัดให้ผิดไปจากอัตราที่แท้จริง
content: ทำให้ผู้ซื้อได้รับสิ่งของไม่ครบตามจำนวนที่แท้จริงและไม่คุ้มกับจำนวนเงินที่ได้จ่ายไป และทำให้ผู้ขายขาดทุนเนื่องจากน้ำหนักของหนักเกินกว่าความเป็นจริง โดยขายของไปมากแต่ได้รับเงินน้อยดังนั้น เพื่อคุ้มครองประชาชนผู้บริโภคและผู้ขายมิให้ถูกบรรดาพ่อค้าเอารัดเอาเปรียบ
content: สมควรเพิ่มโทษแก่ผู้กระทำความผิดให้สูงขึ้น จึงจำเป็นต้องตราพระราชบัญญัตินี้ขึ้น